./data/phi0914/phi00121/phi0914.phi00121.perseus-lat1.xml
Titus Livius (Livy)
Cornelius Scipio in Hispaniam cum classe et exercitu missus cum ab ostio       Rhodani profectus Pyrenaeosque montes circumvectus Emporias  adpulisset classem,  exposito ibi       exercitu orsus a Laeetanis  omnem oram usque ad Hiberum flumen partim renovandis societatibus,       partim novis instituendis, Romanae dicionis fecit  inde conciliata clementiae iustitiaeque  fama non ad maritimos modo populos sed in mediterraneis quoque ac       montanis ad ferociores iam gentes valuit; nec pax modo apud eos sed societas       etiam armorum parta  est, validaeque aliquot auxiliorum cohortes ex iis conscriptae sunt